Potrivit legislației rutiere din România, folosirea telefonului mobil în timpul condusului poate implica sancțiuni financiare și, în anumite situații, suspendarea permisului de conducere.
Atunci când șoferii sunt surprinși vorbind la telefonul mobil în timpul condusului, pot primi o amendă contravențională.
Cu toate acestea, în anumite situații specifice, permisul de conducere poate fi suspendat.
Ce amendă riscați dacă utilizați telefonul mobil la volan?
Amenda pentru utilizarea telefonului mobil în timpul condusului variază între 6 și 8 puncte amendă. Iar punctul de amendă fiind de 165 de lei, amenda poate ajunge la 1.320 de lei.
Aceeași sancțiune se aplică și pentru cei care filmează, fac poze sau scriu mesaje text în timp ce conduc.
Dacă, în timpul utilizării telefonului mobil, șoferii încalcă și alte reguli rutiere, pot rămâne fără permis.
"Constituie contravenţie şi se sancţionează cu amenda prevăzută în clasa a II-a de sancţiuni […] folosirea telefoanelor mobile atunci când conducătorii de vehicule se află în timpul deplasării pe drumurile publice, cu excepţia celor prevăzute cu dispozitive tip «mâini libere», concomitent cu încălcarea unei reguli pentru circulaţia vehiculelor", prevede Art. 100. punctul 3 (h), din legea circulației.
În această situație, polițistul poate suspenda permisul pentru 30 de zile, iar în cazul unui accident rutier cauzat de utilizarea telefonului, suspendarea poate fi de 60 de zile.
Cum se poate folosi telefonul mobil la volan
Neglijența la volan este una dintre principalele cauze ale producerii accidentelor de circulație. De aceea, utilizarea telefonului mobil de către șoferi în timpul conducerii este interzisă, cu excepția cazurilor în care utilizează un dispozitiv special, cum ar fi un kit hands-free.
Potrivit Pro Motor, pentru a evita amenda și pentru a-și menține atenția asupra drumului, șoferii ar trebui să:
- să folosească un dispozitiv hands-free;
- să conecteze telefonul la sistemul de comunicații al mașinii;
- să folosească difuzorul în timpul apelurilor audio, fără a ține telefonul în mână;
- să seteze destinația înainte de a pleca de pe loc, când utilizează navigația;
- să oprească mașina pentru a scrie un mesaj.
Pentru a evita amenzi și pentru a-și menține atenția asupra drumului, șoferii ar trebui să folosească un dispozitiv hands-free pentru convorbiri telefonice, să conecteze telefonul la sistemul audio al mașinii pentru a asculta muzică sau să oprească mașina într-un loc sigur pentru a scrie mesaje.